CELEX: C2006/010/31
Language: el
Date: 2006-01-14 00:00:00
Title: Υπόθεση C-409/05: Προσφυγή της Επιτροπής των Ευρωπαϊκών Κοινοτήτων κατά της Ελληνικής Δημοκρατίας που ασκήθηκε στις  21/11/2005

14.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 10/16
            
         Προσφυγή της Επιτροπής των Ευρωπαϊκών Κοινοτήτων κατά της Ελληνικής Δημοκρατίας που ασκήθηκε στις 21/11/2005
   (Υπόθεση C-409/05)
   (2006/C 10/31)
   Γλώσσα διαδικασίας ελληνική
   Επιτροπή των Ευρωπαϊκών Κοινοτήτων, εκπροσωπουμένη από τους κκ. Δ. Τριανταφύλλου, Νομικό της Σύμβουλο και G. Wilms, μέλος της Νομικής της Υπηρεσίας με τόπο επιδόσεων στο Λουξεμβούργο, άσκησε στις 21/11/2005 ενώπιον του Δικαστηρίου των Ευρωπαϊκών Κοινοτήτων προσφυγή κατά της Ελληνικής Δημοκρατίας.
   Η προσφεύγουσα ζητεί από το Δικαστήριο να αναγνωρίσει ότι:
   
               —
            
            
               Η Ελληνική Δημοκρατία, αρνούμενη να υπολογίσει και να καταβάλει διαφυγόντες ιδίους πόρους εξαιτίας της εισαγωγής στρατιωτικού υλικού με απαλλαγή από δασμούς και αρνούμενη να καταβάλει τους τόκους υπερημερίας που απορρέουν από τη μη απόδοση ιδίων πόρων στην Επιτροπή, η Ελληνική Δημοκρατία δεν εκπλήρωσε τις υποχρεώσείς της δυνάμει των άρθρων 2, 9, 10 και 11 του κανονισμού 1552/89 (1) έως τις 31 Μαϊου 2000 και αντιστοίχως του κανονισμού 1150/2000 (2) από την ημερομηνία αυτή και μετά
            
         
               —
            
            
               να καταδικάσει την καθής στα δικαστικά έξοδα
            
         Ισχυρισμοί και κύρια επιχειρήματα
   
               —
            
            
               Η καθής δεν απέδειξε ότι η καταβολή δασμών με χαμηλούς (ή μηδενικούς) συντελεστές θα έβλαπτε ουσιωδώς την άμυνα της χώρας κατά την έννοια του άρθρου 296.
            
         
               —
            
            
               Το στρατιωτικό απόρρητο δεν απαλλάσει από την υποχρέωση του κατ'αρχήν υπολογισμού και αποδόσεως των αντιστοίχων δασμών.
            
         
               —
            
            
               Η καθής δεν μπορεί να επικαλεστεί δικαιολογημένη εμπιστοσύνη λόγω καθυστερημένης κινήσεως της διαδικασίας
            
         
               —
            
            
               Η μη εκπλήρωση των χρηματοοικονομικών υποχρεώσεων προς την κοινότητα επιβαρύνει αθέμιτα τα άλλα κράτη μέλη
            
         
      (1)  ΕΕ L 155 της 7.06.1989 σ. 0001
   
   
      (2)  ΕΕ L 130 της 31.05.2000 σ. 0001